ai4bharat/Pralekha huggingface dataset:
بجلی کی وزارت
این ایچ ڈی سی، مدھیہ پردیش میں توانائی کی مانگ کو پورا کرنے کے لئے، کھنڈوا میں اندرا ساگر کے قریب 525 میگاواٹ کے پمپڈ اسٹوریج پاور پروجیکٹ کی تعمیر کرے گا
نرمدا پن بجلی ترقیاتی کارپوریشن لمیٹڈ  موجودہ اندرا ساگر ذخائر اور اندرا ساگر پروجیکٹ کے اومکاریشور کا استعمال کرتے ہوئے مدھیہ پردیش کے کھنڈوا میں اندرا ساگر ڈیم کے قریب 525 میگاواٹ کے پمپڈ اسٹوریج پاور پروجیکٹ کی تعمیر کرنے جارہا ہے۔ اس پروجیکٹ پر عمل ریاست کی مسلسل بڑھتی ہوئی مانگ کی ضرورت کو دھیان میں رکھتے ہوئے کیا جارہا ہے۔ اس پمپڈ اسٹوریج پروجیکٹ سے پیدا ہونے والی قابل تجدید توانائی کے ساتھ ریاست کی توانائی کی ضرورتوں کو مصروف اوقات کے دوران  پورا کیا جاسکتا ہے۔ اس پروجیکٹ سے مصروف اوقات کے دوران 1226.93 ملین ٹن توانائی کی پیداوار ہوگی۔
اس پروجیکٹ پر 4200 کروڑ روپئے کی لاگت کا تخمینہ لگایا گیا ہے۔ مدھیہ پردیش حکومت میں نئی اور قابل تجدید توانائی کے محکمہ نے این ایچ ڈی سی لمیٹڈ کے لئے اس پروجیکٹ کو الاٹ کیا ہے۔
مدھیہ پردیش ریاست میں 11.2 گیگاواٹ پمپڈ اسٹوریج پروجیکٹ کی صلاحیت ہے۔ فی الحال این ایچ ڈی سی لمیٹڈ کے 2 پاور اسٹیشن یعنی اندرا ساگر پاور اسٹیشن  اور اومکاریشور پاور اسٹیشن  کھنڈوا ضلع میں کام کررہے ہیں۔ ان پاور اسٹیشنوں سے 100 فیصد بجلی پیدا ہوتی ہے اور اس کی سپلائی مدھیہ پردیش ریاست میں ہوتی ہے۔
این ایچ ڈی سی نے شمسی توانائی کے پروجیکٹوں کی تعمیر کے ساتھ سبز توانائی کی پیداوار کے ذریعے ریاست کو ایک سرسبز ریاست کا منصوبہ بنایا ہے۔ سانچی کے تاریخی شہر میں 8 میگاواٹ کے شمسی پروجیکٹ اور اومکاریشور ذخائر میں 88 میگاواٹ کے فلوٹنگ سولر پروجیکٹ کی تعمیر کا کام جاری ہے۔
این ایچ ڈی سی لمیٹڈ، این ایچ پی سی لمیٹڈ اور مدھیہ پردیش حکومت کا ایک مشترکہ وینچر ہے۔ کمپنی کے بارے میں مزید جانکاری یہاں سے حاصل کی جاسکتی ہے۔
۔۔۔۔۔۔۔۔۔۔۔۔۔۔۔۔۔
ش ح۔ ع ح ۔ م ر
Urdu No. 5985
(Visitor Counter : 80
وزیراعظم کا دفتر
وزیر اعظم نے لوگوں سے، نمو ایپ پر 28 اگست 2022 کے’’من کی بات‘‘ پروگرام پر مبنی معلومات عامہ کے مقابلہ میں حصہ لینے پر زور دیا ہے
وزیر اعظم جناب نریندر مودی نے لوگوں پر زور دیا ہے کہ وہ نمو ایپ پر 28 اگست 2022 کے من کی بات پروگرام پر مبنی معلومات عامہ کے مقابلے میں حصہ لیں ۔ یہ کوئیز بروز بدھ 31 اگست 2022 تک کے لئے ہی جاری ہے۔
وزیر اعظم نے ٹوئیٹ کیا:
’’کیا آپ نے آج کے پروگرام پر مبنی #من کی بات کوئیز میں حصہ لیا ہے؟۔‘‘
مواصلات اور اطلاعاتی ٹیکنالوجی کی وزارت
ٹیلی مواصلات اور ڈاک کے شعبے میں اشتراک کو مضبوط کرنے کے لئے بھارت اور ویتنام کے درمیان باہمی میٹنگ ہوگی
نئی دہلی16دسمبر؍2021
بھارتی حکومت کی مواصلات کی وزارت اور سوشلسٹ جمہوریہ ویتنام کی اطلاعات اور مواصلات کی وزارت کے درمیان 17 دسمبر 2021ء کو نئی دہلی کے سنچار بھون میں ایک باہمی میٹنگ منعقد ہوگی، تاکہ ٹیلی مواصلات اور ڈاک کے شعبے میں اشتراک کو مستحکم کیا جاسکے۔
بھارت کی طرف سے مواصلات کے وزیر مملکت جناب دیو سنگھ چوہان میٹنگ کی صدارت کریں گے،جبکہ ویتنام کے وفد کی قیادت وہاں کے اطلاعات و مواصلات کے وزیر عالی جناب نُگین من ہُنگ کریں گے۔
جمہوریہ بھارت اور سوشلسٹ جمہوریہ ویتنام کے درمیان جامع اسٹریٹیجک اور جامع اسٹریٹیجک اور معاشی شراکت داری ، نیز بڑھتے ہوئے تعلقات کے مدنظر دونوں ملکوں کے وزراء ڈاک شعبےمیں تعاون کو وسعت دینے کے لئے ایک مفاہمت نامے پر دستخط کریں گے۔
وزارت دفاع
آئی این ایس ترکش سینگل میں ڈاکار کے دورے پر
نئی دہلی،28 اگست۔افریقہ یورپ اور روس کے ساتھ بھارتی بحریہ کے سمندر پار تعلقات کو بہتر بنانے کی پیشی کے تحت بھارتی بحریہ کے جہاز ترکش آج 27 اگست 2019 کو سینگل میں ڈاکار کادورہ کیا۔یہ جہاز تین روزہ دورے پر ہے۔یہ جہاز بحریہ کے مغربی بیڑا کاایک حصہ ہے اور یہ ممبئی میں واقع مغربی بحری کمانڈ کے فلیگ آفیسر کمانڈر انچیف کی کمان میں ہے۔ اس جہاز کا سینگل کا دورہ اس ملک کے ساتھ بھارت کے گرمجوشی کے تعلقات کی عکاسی کرتا ہے۔ جہاز کے کمان کیپٹن ستیش واسو ڈیو کررہے ہیں۔ یہ بحریہ کے انتہائی اہم فری گیٹ قسم کے جہازوں میں سے ایک ہے۔ جو بہت سارے ہتھیاروں اور سینسروں سے لیس ہے۔
ڈاکار میں اس جہاز کے دورے کے موقع پر سینگل کی مختلف معزز شخصیتیں اور سرکاری اہلکار جہاز دیکھنے آئیں گے۔ سینگل کی بحریہ کے ساتھ پیشہ وارانہ بات چیت کا منصوبہ بنایا گیا ہے۔ جس سے دونوں ملکوں کے درمیان تعاون میں مزید اضافہ ہوگا۔سماجی ربط وضبط اور کھیل کود کے مقابلوں کے علاوہ دونوں ملکوں کی بحری فوجیں اپنی اپنی بہترین کاروائیوں کے بارے میں بھی ایک دوسرے کوآگاہ کریں گی۔ ترکش 30 اگست 2019 کو سینگل کی بحریہ کے ساتھ سمندری مشق میں بھی حصہ لے گا۔
سینگل اور بھارت روایتی طور پر گہرے اور دوستانہ تعلقات کے حامی اور ان میں جمہوریت، ترقی اورسیکولرازم کی اقدار یکساں ہے۔ دونوں ملکوں کے درمیان دفاعی تعاون اور ثقافتی تبادلوں کے کئی باہمی سمجھوتے موجود ہیں۔ بھارت کے مسلح افواج بھارت میں ڈیفنس ٹریننگ اداروں میں سینگل کی مسلح افواج کے افراد کے لئے مختلف تربیتی کورسوں کا اہتمام کرتی ہیں۔
بھارتی بحریہ کے جہازوں کو اکثر سمندر پار بھیجا جاتا ہے۔ جو دوستانہ تعلقات قائم کرنے اور دوست ملکوں کے ساتھ بین الاقوامی تعلقات مستحکم بنانے کے بحریہ کے مشن کاایک حصہ ہے۔
م ن۔ ج۔رض
U- 3894
(Visitor Counter : 54
الیکٹرانکس اور اطلاعات تکنالوجی کی وزارت
جناب راجیو چندر شیکھر نے این آئی ٹی پڈوچیری کی تقسیم اسناد تقریب سے مہمان خصوصی کی حیثیت سے خطاب کیا
نیا ہندوستان اپنے نوجوانوں کے لئے بے پناہ مواقع کی پیشکش کرتا ہے: جناب راجیو چندر شیکھر
اسٹارٹ اپ/ کاروباری آج اپنی سخت محنت، لگن، اختراع کی صلاحیت کی وجہ سے آگے بڑھے ہیں نہ کہ کسی عرفیت یا گاڈ فادر کی وجہ سے: جناب راجیو چندر شیکھر
الیکٹرانکس اور اطلاعاتی ٹکنالوجی اور ہنر مندی کے فروغ اور انترپرینیورشپ کے وزیر مملکت جناب راجیو چندر شیکھر نے کہا کہ وزیر اعظم جناب نریندر مودی کی قیادت میں ہندوستان اپنے نوجوانوں کے لئے بے پناہ مواقع کی پیشکش کرتا ہے، اس کا فائدہ وہ کسی طرح کے تعلق یا اثر و رسوخ کی وجہ سے نہیں بلکہ اپنی سخت محنت اور صلاحیت کے دم پر اٹھا سکتے ہیں۔
جناب راجیو چندر شیکھر این آئی ٹی ، پڈوچیری کی 9ویں تقسیم اسناد تقریب سے ورچوئل طور پر خطاب کررہے ہیں
جناب چندر شیکھر نے آج این آئی ٹی پڈوچیری کی 9 ویں تقسیم اسناد تقریب سے ورچوئل طریقہ سے خطاب کرتے ہوئے کہا کہ پہلے ہندوستان کو ایک غیر فعال جمہوریت کے طور پر دیکھا جاتا تھا۔ انہوں نے کہا، ’’پرانے ہندوستان کو اب یقینی طور اور منظم طریقے سے نوجوان ہندوستانیوں کی توانائی ، پختہ عزم ، اختراع اور تخلیقیت کی تحریک سے نئے ہندوستان کے ذریعہ تبدیل کیا جارہا ہے۔موجودہ وقت سب سے زیادہ مواقع والا وقت ہے اور نوجوان ہندوستانی اپنے خوابوں کو پورا کرنے کے لئے ان مواقع کا فائدہ اٹھا سکتے ہیں۔‘‘
انہوں نے کہا کہ مواقع، چاہے خلا میں ہوں یا مصنوعی ذہانت میں، یا سیمی کان یا مائیکرو الیکٹرانکس میں، انٹرنیٹ یا ڈیٹا اکانومی کے آس پاس اے آئی میں، ہائی کمپیوٹنگ یا کوانٹم کمپیوٹنگ میں، 5 جی یا اگلی نسل کی موبائل ٹیکنالوجی میں، ڈیجیٹل معیشت کے مستقبل کی نمائندگی کرنے والے یہ سبھی شعبے ہندوستانیوں کی نئی نسل کے لیے دستیاب ہیں۔
این آئی ٹی، پڈوچیری میں گریجویٹ کرنے والا طلبا
اگلی دہائی کو ہندوستان کے ٹے کیڈ کے طور پر بتاتے ہوئے، جناب چندر شیکھر نے کہا، آج ہندوستان میں 85,000 رجسٹرڈ اسٹارٹ اپس اور تقریباً 107 یونیکارن والا سب سے زیادہ متحرک اسٹارٹ اپ ماحولیاتی نظام ہے، جو ان کی سخت محنت، لگن، اختراع کی صلاحیت کی وجہ سے آگے بڑھیں ہیں نہ کہ کسی مقبول عرفیت یا گاڈفادر کی وجہ سے ۔
جناب چندر شیکھر نےگریجویٹ کرنے والے طلبا کو مبارکباد دی اور ان کی مستقبل کی کوششوں کے لیے نیک خواہشات پیش کیں ۔
کوئلے کی وزارت
کمرشل نیلامی کے ساتویں راؤنڈ کے تحت چھتیس گڑھ میں کوئلہ کی ایک کان کی نیلامی
کوئلے کی وزارت نے 29 مارچ 2023 کو چھٹے راؤنڈ کی دوسری کوشش اور ساتویں راؤنڈ کے تحت کمرشل کانکنی کے لئے کوئلہ کی کانوں کی نیلامی شروع کی ہے۔ بولیوں کے اندازہ قدر کے بعد 6 کانوں کے لئے آگے کی نیلامی یکم اگست 2023 کو شروع کی گئی تھی۔
ای نیلامی کے تیسرے روز ایک ایم ایم ڈی آر کوئلے کی کان کی نیلامی کی گئی تھی۔ کوئلے کی کان کی تفصیلات درج ذیل ہیں:
- اس کان کی جزوی طور پر چھان بین کی گئی ہے۔
- کوئلے کی اس کان کے کل جغرافیائی ذخائر 90 ملین ٹن ہیں۔
تیسرے دن کا نتیجہ درج ذیل ہے:
|
|
نمبر شمار
|
|
کان کا نام
|
|
ریاست
|
|
پی آر سی 
|
|
جغرافیائی ذخائر

|
|
آخری بولی جمع کرنے والے کا نام
|
|
محفوظ قیمت
|
|
آخری بولی
|
|
1
|
|
شیربند
|
|
چھتیس گڑھ
|
|
-
|
|
90.00
|
|
نیل کنٹھ کول مائننگ پرائیویٹ لمیٹیڈ
|
|
4.00
|
|
34.50
بہت چھوٹی، چھوٹی اور درمیانی صنعتوں کی وزارت
اترپردیش کے بندیل کھنڈ علاقے میں دیہی دستکاروں کو بااختیار بنانے کے لئے کھادی اینڈ ولیج انڈسٹریز کمیشننے خود روزگار کی اسکیمیں شروع کی
اتر پردیش کے بندیل کھنڈ علاقے کے سینکڑوں لوگوں نے کھادی اور گاؤں کی صنعت کمیشن  کی خود روزگار سرگرمیوں میں شامل ہو کر خود انحصاری کی طرف ایک بڑا قدم اٹھایا۔ اتوار کو جھانسی میں منعقدہ ایک عظیم الشان پروگرام میں، بہت چھوٹی چھوٹی اور اوسط درجے کی صنعتوں  کے وزیر مملکت جناب بھانو پرتاپ سنگھ ورما نے جھانسی ضلع اور بندیل کھنڈ اور اس سے ملحقہ علاقوں کے دیہی کاریگروں میں بجلی کےپوٹر پہیوں ، شہد کی مکھیوں کے بوکسز اور اگربتی بنانے کی مشینیں تقسیم کیں۔ اس موقع پر جھانسی کے ممبرپارلیمنٹ جناب انوراگ شرما بھی موجود تھے۔ اس موقع پر مرکزی حکومت کے فلیگ شپ اہم پرائم منسٹرز ایمپلائمنٹ جنریشن پروگرام  کے بارے میں ایک بیداری پروگرام کا بھی افتتاح کیا گیا۔
اس پروگرام میں کے وی آئی سی کی طرف سے تقسیم کیے گئے سازوسامان میں شہد کی مکھی پالنے کے 200 بوکسز ، 100 الیکٹرک پوٹر وہیل اور 50 اگربتی بنانے والی مشینیں شامل ہیں۔ اس سے 600 سے زیادہ مقامی لوگوں کے لیے مجموعی طور پر روزگار پیدا ہوگا۔کے وی آئی سی نے ان استفادہ کنندگان کو ان مشینوں کو ان کے گھروں پر چلانے کی تربیت بھی فراہم کی ہے۔
جناب ورما نے بندیل کھنڈ خطہ میں کے وی آئی سی کی پہل کی تعریف کی اور کہا کہ ان دیہی کاریگروں کو دی گئی مشینیں انہیں اپنے گھروں پر ہی روزی روٹی کمانے کا موقع فراہم کریں گی۔ انہوں نے کہا کہ اتر پردیش میں خاص طور پر بندیل کھنڈ خطہ میں روزگار پیدا کرنے کے بہت زیادہ امکانات ہیں۔ وزیرموصوف نے کہا کہ حکومت، پی ایم ای جی پی، شہد کی مکھی سے شہد نکالنے کامشن اور کمہارسشکتی کرن یوجنا جیسے فلیگ شپ پروگراموں کو نافذ کرکے اس شعبے میں روزگار پیدا کرنے میں تیزی لانے کے لیے پرعزم ہے۔
کے وی آئی سی کے چیئرمین جناب ونے سکسینہ نے کہا کہ کے وی آئی سی کی ان اسکیموں کا مقصد انتہائی غریب لوگوں کو بااختیار بنانا ہے۔ انہوں نے بتایا کہ اتر پردیش کا بندیل کھنڈ علاقہ کے وی آئی سی کا توجہ کا مرکز ہے جہاں کسانوں، بے روزگار نوجوانوں اور خواتین کے لیے خود روزگار پیدا کرنے کے لیے کئی اسکیمیں نافذ کی گئی ہیں۔
گزشتہ 3 سالوں کے دوران کے وی آئی سی نے بندیل کھنڈ خطے میں 300 سے زیادہ کمہار کنبوں کو بااختیار بنایا ہے، اس طرح کمیونٹی کے تقریباً 1200 لوگوں کے لیے روزی روٹی کےمواقع پیدا کئے ہیں۔ اس نے خطے میں تقریباً 11,000 نئے مینوفیکچرنگ یونٹس قائم کرکے اور اس طرح 8800 براہ راست ملازمتیں پیدا کرکےپی ایم ای جی پی اسکیم کو بڑا فروغ دیا ہے۔ ان منصوبوں میں تعاون دینے کے لئے کے وی آئی سی نے 75 کروڑ روپے کی سبسڈی بھی تقسیم کی ہے۔ اس کے علاوہ، بندیل کھنڈ کے علاقے میں اس وقت کھادی کے 16 ادارے کام کر رہے ہیں، جن میں زیادہ تر کتائی اور بُنائی کا کام خواتین کاریگر کرتی ہیں۔
ماحولیات، جنگلات اور موسمیاتی تبدیلی کی وزارت
بیٹری ویسٹ مینجمنٹ کے لیے ماحولیاتی معاوضے کے فنڈز
ماحولیات، جنگلات اور موسمیاتی تبدیلی کے مرکزی وزیر مملکت جناب اشونی کمار چوبے نے راجیہ سبھا میں ایک تحریری جواب میں بتایا کہ وزارت نے 22اگست2022 کو بیٹری ویسٹ مینجمنٹ رولز، 2022 کو نوٹیفائی کیا ہے تاکہ فضلہ بیٹریوں کے ماحول کے لحاظ سے درست انتظام کو یقینی بنایا جا سکے۔ یہ قوانین ری سائیکل کنندگان اور ری فربش کنندگان کو متعلقہ ریاستی آلودگی کنٹرول بورڈز/آلودگی کنٹرول کمیٹیوں کے ساتھ رجسٹر کرنے کا پابند بناتے ہیں۔ ری سائیکل کنندگان اور ری فربش کنندگان کو یہ یقینی بنانے کا پابند بنایا گیا ہے کہ ری سائیکلنگ/تجدید کاری کا عمل مرکزی آلودگی کنٹرول بورڈ کی طرف سے تجویز کردہ رہنما خطوط کے مطابق انجام دیا جائے۔ ری سائیکل کنندگان اور ری فربش کنندگان کو یہ بھی یقینی بنانے کا پابند بنایا گیا ہے کہ ان کی سرگرمیوں سے پیدا ہونے والے مضر فضلہ کا انتظام مؤثر اور دیگر فضلہ  رولز، 2016 کے تحت کی گئی ہے۔
ری سائیکل کنندگان اور ری فربش کنندگان مختلف پروڈیوسروں یا اداروں سے جمع یا وصول کی جانے والی فضلہ بیٹریوں کی مقدار، ری سائیکل شدہ/تجدید شدہ مقدار، مضر اور/یا دیگر کچرے کی مقدار بشمول ری سائیکلنگ/ری فربشنگ کے بعد پیدا ہونے والے ٹھوس فضلہ یا پلاسٹک کے فضلے کے بارے میں معلومات کے حوالے سے سہ ماہی ریٹرن فائل کریں گے۔ یہ سہ ماہی ریٹرن سہ ماہی کے خاتمے کے بعد آنے والے مہینے کے اختتام پر فائل کی جائے گی ۔
بیٹری ویسٹ مینجمنٹ رولز، 2022 کے تحت اکٹھا کیا گیا ماحولیاتی معاوضہ غیر جمع شدہ اور غیر ری سائیکل یا غیر تجدید شدہ فضلہ بیٹریوں کو جمع کرنے اور ان کی تجدید یا ری سائیکلنگ میں استعمال کیا جائے گا۔ فضلہ بیٹریوں کے انتظام کے لیے فنڈز کے استعمال کے طریقوں کی سفارش مرکزی حکومت کی منظوری کے لیے قوانین کے تحت تشکیل کردہ عمل درآمد کمیٹی کے ذریعے کی جائے گی۔ بیٹری ویسٹ مینجمنٹ رولز، 2022 کو 22 اگست، 2022 کو نوٹی فائی کیا گیا تھا ۔ مالی سال 23-2022 کے سلسلے میں توسیعی پروڈیوسر کی ذمہ داری کے تحت واجبات کو پورا کرنے کے لیے سالانہ ریٹرن فائل کرنے کی آخری تاریخ 30 جون، 2023 ہے۔
کامرس اور صنعت کی وزارتہ
جناب پیوش گوئل نے ملک میں دانشورانہ املاک کو مستحکم کرنے کے نظام میں پیٹنس ،ڈیزائن اور ٹریڈ مارک کے کنٹرولر دفتر  کے ذریعہ کئے گئے اقدامات کا جائزہ لیا
وزیر موصوف نے آئی پی درخواستوں کے آسانی سے درج کئے جانے اور ان پر فوری کارروائی کےلئے ایک مضبوط آئی پی ماحولیاتی نظام تشکیل دینے کے لئے کہا
جناب گوئل نے سی جی پی ٹی ڈی ایم سے اسٹارٹ اپس پر توجہ مرکوز کرنے کےلئے کہا تاکہ اختراع اور صنعت کو فروغ دیا جاسکے
تجارت اور صنعت ،صارفین کے امور ، خوراک اور عوامی نظام تقسیم اور ٹیکسٹائلس کے مرکزی وزیر جناب پیوش گوئل نے آج نئی دہلی میں پیٹنٹس ،ڈیزائنس اور ٹریڈ مارکس کے کنٹرولر جنرل کے دفتر  سے متعلق مختلف معاملات اور اقدامات کا جائزہ لینے کے لئے ایک میٹنگ منعقد کی ۔اس میٹنگ میں سی جی پی ٹی ڈی ایم اور صنعت اور داخلی کاروبار کے محکمہ ڈی پی آئی آئی ٹی کے دفتر کے سینئر اہلکار وں نے شرکت کی ۔
جائزہ میٹنگ میں وزیر موصوف نے ملک میں آئی پی نظام کو مستحکم کرنے کے لئے کی جارہی کوششوں کی اہمیت کا اعادہ کیا ۔انہوں نے سبھی ارجنٹ معاملوں پر باقاعدہ طور سے جائزہ لئے جانے کے لئے کہا تاکہ آئی پی درخواستوں کو آسانی سے داخل کرنے اور ان پر تیزی سے عمل کرنے میں مدد دینے کے لئے آئی پی آر نظام کو مزید مستحکم اور ماحولیات دوست بنایا جاسکے۔جناب گوئل نے اس بات پر زور دیا کہ خصوصی توجہ اسٹارٹ اپس پر دی جانی چاہئے تاکہ ملک میں مزید اختراعات اور صنعتیں قائم کی جاسکے۔
سی جی پی ڈی ٹی ایم کی جانب سے یہ بتایا گیا کہ ویڈیو کانفرنسنگ کے ذریعہ یومیہ ایک اوپن ہاؤس منعقد کیا جارہا ہے جس میں متعلقہ فریق آئی پی آر معاملوں اور امور کے تعلق سے شکایات کے ازالے کو مشترک کرسکے اور تجاویز پیش کرسکے۔خالی اسامیوں کو پر کرنے آئی پی دفتر نے خالی اسامیوں کو پر کرنے اضافی افرادی قوت تشکیل دینے کے لئے کئے گئے اقدامات آئی پی دفتر میں مکمل طور سے ڈیزیٹائیزیشن افسران کے لئے تربیتی موڈیولس کے تعلق سے تیاری پر بھی تبادلہ خیال کیاگیا تاکہ ان کی صلاحیتوں کو بڑھایا جاسکے۔
قومی آئی پی کانفرنس کے دوران متعلقہ فریقوں کے ذریعہ تجویز کئے گئے اقدامات پر مزید کارروائی کئے جانے کا بھی جائزہ لیا گیا۔
وزیراعظم کا دفتر
قومی تعلیمی پالیسی 2020 تعلیم کو بھارت میں مبنی پر شمولیت، جامع، زمین سے وابستہ اور مستقبل کے تقاضوں کی تکمیل کے لائق بنانے کے لئے وضع کی گئی ہے: وزیر اعظم
وزیر اعظم جناب نریندر مودی نے قومی تعلیمی پالیسی کے بارے میں مرکزی وزیر تعلیم کے تحریر کردہ ایک مضمون کو شیئر کیا ہے۔
مرکزی وزیر جناب دھرمیندر پردھان کے ایکس پوسٹ کا جواب دیتے ہوئے، وزیر اعظم نے ایکس پر پوسٹ کیا؛
’’مرکزی وزیر تعلیم، جناب ڈی پردھان بی جے پی @ ، لکھتے ہیں کہ کس طرح جامع قومی تعلیمی پالیسی 2020 کو ہندوستان میں تعلیم کو مبنی پر شمولیت ، جامع ، بنیاد سے وابستہ اور مستقبل کے تقاضوں کی تکمیل کے لائق بنانے کے لئے وضع کیا گیا ہے... ضرور پڑھیں!‘‘
شمال مشرقی ریاستوں کی ترقی کی وزارت
مرکزی وزیر ڈاکٹر جتیندر سنگھ نے کہا کہ 135 کروڑ سے زیادہ آبادی والے ملک بھارت میں ٹیکہ کاری مہم بلارکاوٹ آگے بڑھ رہی ہے
نئی دہلی:26مئی،2021۔شمال مشرقی ریاست کی ترقی کے مرکزی وزیر مملکت  نیز وزیراعظم کے دفتر، عملہ، عوامی شکایات، پنشن، جوہری توانائی اور خلا کے وزیر مملکت ڈاکٹر جتیندر سنگھ نے آج کہا کہ بھارت میں ٹیکہ کاری مہم اپنی رفتار میں بے مثال ہے اور 135 کروڑ سے زیادہ آبادی اور مختلف خصوصیتوں کے حامل ملک ہونے کے باوجود بھارت میں ٹیکہ کاری مہم آسانی کے ساتھ بلارکاوٹ آگے بڑھ رہی ہے۔ انہوں نے کہا کہ اکیلے جموں وکشمیر میں 45 سال سے زیادہ عمر کی لگ بھگ 66فیصد آبادی ویکسین کی پہلی خوراک حاصل کرچکی ہے۔
سنسد/ راجیہ سبھا ٹی وی کو دیے گئے ایک خصوصی انٹرویو میں ڈاکٹر جتیندر سنگھ نے کہا کہ بھارت 100 ملین ویکسین کی خوراک فراہم کرنے میں سب سے آگے رہا ہے اور 18 برس سے زیادہ عمر کے لوگوں کیلئے ٹیکہ کاری کی شروعات کرنے میں بھی سب سے آگے رہا ہے۔ انہوں نے کہا کہ معاملے پر سیاست کرنے کے بجائے بھارت کی ٹیکہ کاری مہم کو عوامی تحریک میں تبدیل کرنے کیلئے ہم سبھی کو مل کر اشتراک کرنا چاہئے۔
ڈاکٹر جتیندر سنگھ نے کہا کہ لوگوں میں ویکسین لگانے کو لیکر شروعاتی جھجک یا اندیشے بھی اب دور ہوچکے ہیں۔ آج ملک کے ہر ایک حصے میں سبھی اہل عمر گروپ کے لوگ ویکسین لگوانے کیلئے بڑی تعداد میں نکل رہے ہیں۔ انہوں نے کہا کہ وبا کی دوسری لہر نے سبھی اہل افراد کیلئے ویکسین کی لگانے کی ضرورت کو اور مضبوط بنا دیا ہے۔
جموں وکشمیر میں حال ہی میں کووڈ19 کے بڑھتے معاملوں کے بارے میں پوچھے گئے ایک سوال کا جواب دیتے ہوئے ڈاکٹر جتیندر سنگھ نے کہا کہ اپریل کے آخر اور مئی کی شروعات میں پورے جموں وکشمیر میں خاص طور سے جموں ضلع میں متاثرہ افراد کی شرح اور اموات کی شرح میں بڑھوتری درج ہوئی۔ یہ انتظامیہ کیلئے ایک تشویش کا موضوع بن گیا اور اس نے سماج میں تشویش بھی پیدا کی۔ حالانکہ انہوں نے کہا کہ پچھلے ایک ہفتے سے متاثر افراد کی شرح میں گراوٹ دیکھی جارہی ہے۔
ڈاکٹر جتیندر سنگھ نے کہا کہ جموں وکشمیر میں 17 مئی کے آس پاس اموات کی شرح اپنے عروج پر تھی لیکن اب اس میں مسلسل گراوٹ درج کی جارہی ہے ۔ انہوں نے کہا کہ خوشی کی ایک بات یہ بھی ہے کہ مرکز کے زیر انتظام علاقے میں 45 برس سے زیادہ عمر کے لگ بھگ 66فیصد افراد کو ویکسین کی پہلی خوراک حاصل ہوچکی ہے۔
شمال مشرق کے ہاٹ اسپاٹ میں تبدیلی ہونے کی خبروں کا ذکر کرتے ہوئے ڈاکٹر جتیندر سنگھ نے کہا کہ اس بات میں کوئی شک نہیں ہے کہ حال کے دنوں میں شمال مشرقی ریاستوں میں، جو پہلی لہر میں متاثر رہے تھے ، کووڈ کے پازیٹیو معاملات میں تیزی سے اضافہ دیکھا گیا ہے۔ لیکن یہاں پر حالات کو قابل اطمینان طریقے سے سنبھالنے کی صلاحیت اور عوام میں زبردست اعتماد کے ساتھ ساتھ تیاری اور بنیادی ڈھانچہ موجود ہے۔
ڈاکٹر جتیندر سنگھ نے اس وبا کو ذہن میں رکھتے ہوئے شمال مشرقی ریاستوں کی ترقی کی وزارت کے ذریعے اٹھائے گئے متعدد اقدامات کے بارے میں جانکاری دی۔ انہوں نے کہا کہ شمال مشرقی ریاستوں کی ترقی کی وزارت، اروناچل پردیش، میزورم ، آسام اور تریپورہ سمیت شمال مشرقی ریاستوں کے سرکاری اسپتالوں اور صحت سے متعلق دیگر بنیاد ی ڈھانچے کی مدد کررہی ہے۔
ڈاکٹر جتیندر سنگھ نے جاپان اور یو این بی پی کی حمایت کا بھی ذکر کیاجو شمال مشرقی ریاستوں کے مختلف علاقوں میں 8 آکسیجن پلانٹقائم کرنے کیلئے آگے بڑھ کر سامنے آئے ہیں۔ اسی درمیان انہوں نے کہا کہ شمال مشرقی خطے میں 71 لاکھ سے زیادہ لوگوں کو ٹیکہ لگایا جاچکا ہے جس میں سب سے زیادہ تعداد آسام میں ہے۔
صحت اور خاندانی بہبود کی وزارت
کووڈ سے ہونے والی اموات میں کمی لانے کے تئیں مرکزی حکومت کی کوششوں کو تقویت دینے کے لیے ایمس، دلی نے کووڈ کلینکل مینجمنٹ کے بارے میں ریاستی ڈاکٹروں کو ٹیلی -کنسلٹیشن گائیڈینس دینے کا عمل شروع کیا
ایک ہزار سے زیادہ بستروں والے 10 اسپتالوں نے پہلے سیشن میں حصہ لیں گے
ٹیلی -کنسلٹیشن سیشن ہفتہ میں2 دن ،منگل اور جمعہ کو منعقد ہوں گے
نئی دہلی، 8جولائی 2020، کووڈ-19کے تئیں جامع کارروائی اور بندوبست سے متعلق حکمت عملی کے ایک جزو کے طور پر مرکز کووڈ-19 کے سبھی پازیٹو مریضوں کے موثر کلینکل بندوبست کو یقینی بناکر اموات کے معاملات کو کم کرنے کے تئیں پابند عہد ہے۔ اس مقصد کے لیے صحت وکنبہ بہبود کے وزیر نے ایمس، نئی دلی کے اسپیشلسٹ ڈاکٹروں کو اس کام میں شریک کیا ہے، تاکہ وہ ریاستی اسپتالوں میں آئی سی یو کا انتظام دیکھنے والے ڈاکٹروں کو ماہرانہ رہنمائی اور معلومات بہم پہنچا سکیں۔
کووڈ -19 سے متعلق کلینکل انٹرونشن پروٹوکول کا ٹیلی –کنسلٹیشن ایک انتہائی اہم جزو ہے۔ ایمس، نئی دلی کے اسپیشلسٹ ڈاکٹروں کی ایک ٹیم ٹیلی /ویڈیو کنسلٹیشن کے توسط سے مختلف ریاستی اسپتالوں کے آئی سی یوز میں داخل کووڈ-19 کے مریضوں کے موثر کلینکل مینجمنٹ کے لیے گائڈینس دستیاب کرائیں گے۔ وہ کووڈ-19 کے مریضوں کے کلینکل مینجمنٹ کے کام میں ریاستوں کی مدد کریں گے، تاکہ شرح اموات میں کمی لائی جاسکے۔ ریاستوں میں ڈاکٹروں کو بروقت اور ماہرانہ رہنمائی دستیاب کرانے کے لیے یہ ٹیلی –کنسلٹیشن اسٹیشنس ہفتے میں 2 دن، یعنی منگل اور جمعہ کو ہوں گے۔
اس سلسلے کا پہلا سیشن آج شام ساڑھے چار بجے شروع ہوگا۔اس کے لیے 10 اسپتالوں کو انتخاب کیا گیا ہے، جس میں 9 اسپتال ممبئی  یہ اسپتال ہیں :نیسکو  جمبو فیسیلٹی، پی ساؤتھ ، سڈکو ملنڈ جمبو فیسیلٹی-ٹی ، ملاڈ انفینیٹی مال جمبو فیسیلٹی، پی این ، جیو کنوونشن سینٹر جمبو فیسیلٹی، ایچ ای، نائر ہاسپیٹل، ایم سی جی ایم سیون ہلس، ایم ایم آر ڈی اے، بی کے سی جمبو فیسیلٹی، ایچ ای  ایم ایم آر ڈی اے، بی کے سی جمبو فیسیلٹی، ایچ ای ، ممبئی میٹرو دہیسر جمبو فیسیلٹی، ٹی اور گورنمنٹ میڈیکل کالج اینڈ ہاسپیٹل، پناجی، گوا۔
یہ وہ اسپتال ہیں، جن میں آئیسولیشن بیڈس، آکسیجن سپوٹیڈ اور آئی سی یو بیڈ سمیت کووڈ مریضوں کے لیے ایک ہزار سے زیادہ بیڈ ہیں۔ آج کے سیشن کی قیادت ڈاکٹرآنند موہن، ایچ او ڈی، پلمونیری میڈیسین، ایمس، دلی کریں گے۔
اس ٹیلی –کنسلٹیشن کی توسیع 61 دوسرے اسپتالوں تک بھی کی جائے گی، جن میں 500 سے 1000 بیڈ ہیں۔ اور یہ سیشن ہفتے میں 2 مرتبہ ہوگا۔ 31 جولائی تک ریاستوں کا احاطہ کرنے کے لیے ماہرین کی زیرقیادت ان ٹیلی- کنسلٹیشن سیشنز کے لیے ایک کیلنڈر تیار کیا گیا ہے۔اس کے تحت مجموعی طور پر 17 ریاستوں  کا احاطہ کیا جائے گا۔ ویڈیو کانفرنسنگ کے ذریعے ہونے والے اس تبادلہ خیال میں متعلقہ ریاست کے ڈائریکٹر جنرل آف ہیلتھ سروسیز  کے ساتھ ساتھ آئی سی یو میں داخل مریضوں کی نگہداشت کرنے والے دو ڈاکٹروں کو شامل کیا جائے گا۔
۔۔۔۔۔۔۔۔۔۔۔
U-3770
م ن۔ م۔م۔ ت ع۔
(
صحت اور خاندانی بہبود کی وزارت
کووڈ-19 کی تازہ ترین صورتحال
ریاستوں اور مرکز کے انتظام والے علاقوں کو 37.43 کروڑ سے زیادہ ویکسین ڈوزیز دستیاب کرائی گئیں
ریاستوں/ مرکز کے انتظام والے علاقوں/ اور پرائیویٹ اسپتالوں کے پاس اب بھی 1.67 کروڑ ڈوزیز دستیاب ہیں جنہیں ابھی لگایا جانا ہے
مرکزی حکومت ملک بھر میں کووڈ-19 ٹیکہ کاری کو وسعت دینے اور اس کی رفتار کو تیز کرنے کے لئے عہد بستہ ہے۔سبھی کو کووڈ-19 سے بچاؤ کاٹیکہ لگانے کا نیا مرحلہ 21 جون2021 کو شروع کیاگیا تھا۔ ٹیکہ کاری مہم کو ریاستوں اور مرکز کے انتظام والے علاقوں کو ٹیکوں کی مزید دستیابی کے پیشگی روشن امکانات کے ذریعہ بڑھایا گیا ہے۔ تاکہ ان کے ذریعہ بہتر منصوبہ بندی کی جاسکے اورٹیکوں کی سپلائی چین کو زیادہ کارگزار بنایا جاسکے۔
ملک کی ٹیکہ کاری مہم حصے کے طور پر بھارت سرکار ریاستوں اور مرکز کے زیرانتظام علاقوں کو مفت ٹیکے فراہم کرکے ان کی مدد کررہی ہے۔سبھی کو ٹیکہ لگائے جانے کی کووڈ-19 ٹیکہ کاری کے نئے مرحلے میں مرکزی حکومت نے ملک میں ویکسین تیار کرنے والوں کے ذریعہ تیار کی گئی ۔ 75 فیصد ویکسین خریدی ہے اور اسے ریاستوں اور مرکز کے انتظام والے علاقوں کو سپلائی کیا ہے۔
سبھی وسائل کے ذریعہ ریاستوں اور مرکز کے زیرانتظام علاقوں کو اب تک 37.43 کروڑ سے زیادہ ویکسین کی خوراکیں فراہم کی گئی ہیں اورمزید48,65,110 ویکسین خوراکیں اُنہیں جلد ہی مل جائیں گی۔
 اس میں سے اب تک مجموعی طور پر 35,75,98,947 ڈوزیز لگائی جاچکی ہے جس میں ضائع ہونے والی ڈوزیز کی تعداد بھی شامل ہے۔
ریاستوں مرکز کے زیرانتظام علاقوں اور پرائیویٹ اسپتالوں کے پاس اب بھی1.67 کروڑ ٹیکے دستیاب ہیں جنہیں ابھی لگایاجانا ہے۔
قانون اور انصاف کی وزارت
مرکزی سرپرستی والی اسکیموں کے نفاذ کی نگرانی کے لیے نیائے وکاس پورٹل بنایا گیا
فنڈنگ، دستاویزات، پروجیکٹ کی نگرانی اور منظوریوں سے متعلق معلومات کے لیے نیا ئےوکاس پورٹل پر چارح طرح سے لاگ ان کیا جاسکتا ہے اور اس طرح معلومات تک آسان رسائی فراہم کرکے یہ پورٹل فریقوں کو بااختیار بناتا ہے۔
نیائے وکاس کے بارے میں: محکمہ انصاف 94-1993 سے ضلع اور ماتحت عدلیہ میں بنیادی ڈھانچے کی سہولیات کی ترقی کے لیے مرکزی سرپرستی والی اسکیموں  کو نافذ کر رہا ہے۔
اس اسکیم کے تحت، ضلع اور ماتحت عدالتوں کے عدالتی افسران/ججوں کے لیے کورٹ ہال اور رہائشی یونٹس کی تعمیر کے لیے ریاستی حکومت/مرکزکے زیر انتظامیہ کو مرکزی امداد فراہم کی جاتی ہے۔ 31.03.2021 سے اسکیم کی میعاد میں توسیع کے ساتھ ہی کورٹ ہال اور رہائشی یونٹوں کے علاوہ وکلاء کے لیے ہال، بیت الخلا اور ڈیجیٹل کمپیوٹر روم جیسی کچھ نئی سہولیات شامل کی گئی ہیں۔ اس سے وکلاء اور فریقین کو فائدہ ہوگا۔
اس اسکیم کے تحت شمال مشرقی اور ہمالیائی ریاستوں کو چھوڑ کر دیگر تمام ریاستوں کے لیے مرکز اور ریاست کے درمیان فنڈ میں حصہ داری کا تناسب 60:40 ہے۔ شمال مشرقی اور ہمالیائی ریاستوں کے لیے فنڈ میں حصہ داری کا تناسب 90:10 اور مرکز کے زیر انتظام علاقوں کے لیے مکمل 100 فیصد ہے۔ اس اسکیم کے نفاذ کی نگرانی کے لئے یہ پورٹل تیا کیا گیا ہے۔